Legal Document

Category: 1233

Text:
19. ΑΠΟΦΑΣΗ ΥΠΟΥΡΓΩΝ   ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ Αριθ. 453090 της 25 Νοε./8 Δεκ. 1983  (ΦΕΚ Β΄ 706)  Βοήθημα για τη δημιουργία οικογενειακής ή επαγγελματικής αυτοτέλειας των παιδιών των μετόχων και μερισματούχων Μ.Τ.Α. Έχοντας υπόψη τις διατάξεις: α)Του Α.Ν. 1988/39 «Περί Μετοχικού Ταμείου Αεροπορίας» όπως τροποποιήθηκε και συμπληρώθηκε με το Ν.Δ. 3981/59. β)Του άρθρ. 64 του Νόμ. 1329/83 «Περί κύρωσης ως Κώδικα του Σχεδίου Νόμου «Εφαρμογή της συνταγματικής αρχής της ισότητας ανδρών και γυναικών στον Αστικό Κώδικα, τον Εισαγωγικό του Νόμου, την Εμπορική Νομοθεσία και τον Κώδικα Πολιτικής Δικονομίας, καθώς και μερικός εκσυγχρονισμός των διατάξεων του Αστικού Κώδικα που αφορούν το Οικογενειακό Δίκαιο». γ)Τις σχετικές αποφάσεις του Διοικητικού Συμβουλίου του Μετοχικού Ταμείου Αεροπορίας (ΔΣ/ΜΤΑ) που διατυπώθηκαν στα υπ’ αριθ. 21/25-5-83, 24/10.6.83, 25/5.6.83, 27/30.6.83 και 28/ 6.7.83 Πρακτικά συνεδριάσεων αυτού, αποφασίζουμε την καθιέρωση βοηθήματος στα παιδιά των κυρίως ασφαλισμένων του ΜΤΑ για τη δημιουργία οικογενειακής ή επαγγελματικής αυτοτέλειας με τους όρους και τις προϋποθέσεις που καθορίζονται στην παρούσα Απόφαση. Έννοια όρων- Δικαιούχοι Άρθρ.1.-1.Όπου στην παρούσα απόφαση αναγράφεται ο όρος «Ταμείο» νοείται το ΜΤΑ, «βοήθημα» το βοήθημα δημιουργίας οικογενειακής ή επαγγελματικής αυτοτέλειας και «κυρίως ασφαλισμένοι» οι από δικιά τους υπηρεσία Μέτοχοι ή Μερισματούχοι του Ταμείου.                  Μετοχικό Ταμείο Βασιλικής Αεροπορίας 38.Δ.α.19   405 2.Το βοήθημα δημιουργίας οικογενειακής ή επαγγελματικής αυτοτέλειας χορηγείται από το ΜΤΑ στα νόμιμα ή νομιμοποίητα ή θετά παιδιά των κυρίως ασφαλισμένων του. 3.Τα θετά παιδιά των κυρίως ασφαλισμένων του Ταμείου δικαιούνται βοηθήματος όπως και τα γνήσια εφ’ όσον η υιοθεσία έγινε μέχρι του 50ου έτους της ηλικίας του θετού γονέα το δε παιδί που υιοθετήθηκε δεν είχε συμπληρώσει κατά το χρόνο της υιοθεσίας το 10ο έτος της ηλικίας του. Υποχρεώσεις Γονέων κυρίως   Ασφαλισμένων του Ταμείου Άρθρ.2.-1.Κυρίως ασφαλισμένοι του Ταμείου δηλώνουν υποχρεωτικά σ’ αυτό τα παιδιά τους προ της παρέλευσης έτους από τη γέννηση, νομιμοποίηση ή υιοθεσία αυτών. Μετά την παρέλευση έτους η εγγραφή του παιδιού γίνεται ύστερα από αίτηση του κυρίως ασφαλισμένου και αιτιολογημένη απόφαση του ΔΣ/ΜΤΑ. Σε περίπτωση θανάτου του κυρίως ασφαλισμένου το δικαίωμα εγγραφής των παιδιών ασκείται μέσα στο παραπάνω χρονικό διάσημα από τη χηρεύουσα οικογένεια αυτών. 2.Τα παιδιά των οποίων και οι δύο γονείς είναι Μέτοχοι ή Μερισματούχοι του Ταμείου, γράφονται από ένα γονέα για τη χορήγηση βοηθήματος. Σε περίπτωση διαφωνίας των γονέων αποφασίζει το Δ.Σ. Σε περίπτωση απώλειας της ιδιότητας ασφαλισμένου του ενός από τους κυρίως ασφαλισμένους δύο γονείς και μάλιστα αυτού που ασφάλισε τα παιδιά, η ασφάλιση συνεχίζεται από τον άλλο γονέα. 3.Για την εγγραφή των παιδιών στα Μητρώα του Ταμείου καταβάλλεται εφάπαξ ως δικαίωμα εγγραφής, για κάθε παιδί, ποσό ίσο προς τα 5/100 του βασικού μηνιαίου μισθού του βαθμού του οποίου τις αποδοχές λαμβάνει ο Μέτοχος ή του βαθμού του οποίου το μέρισμα λαμβάνει ο μερισματούχος κατά την εγγραφή. Εισφορές Άρθρ.3.-1.Επιβάλλεται μηνιαία κράτηση υπέρ ΜΤΑ, ως εισφορά, για τη χορήγηση βοηθήματος δημιουργίας οικογενειακής ή επαγγελματικής αυτοτέλειας στα νόμιμα ή νομιμοποίητα ή θετά παιδιά των κυρίως ασφαλισμένων ως ακολούθως: α)2% για καθένα από τα δύο πρώτα παιδιά, 1% για το τρίτο και τέταρτο παιδί  και 0,5% από το πέμπτο και πέρα παιδί επί των αποδοχών βασικού μισθού και χρονοεπιδόματος που λαμβάνουν οι Μέτοχοι και οι των Πολεμικών Καταστάσεων. Σύμφωνα με την 932837/13-20 Σεπτ. 1993 (ΦΕΚ Β΄ 726) αποφ. Υπ. Εθν. Αμυν. και Οικονομ., η ανωτέρω μηνιαία κράτηση διενεργείται και επί της ΑΤΑ των εν ενεργεία στρατιωτικών. β)8% για καθένα από τα δύο πρώτα παιδιά 4% για το τρίτο και τέταρτο παιδί και 2% από το πέμπτο και πέρα παιδί επί του ακαθαρίστου μηνιαίου μερίσματος των Μερισματούχων.   γ)Η διάκριση των ανωτέρω ποσοστών στις κρατήσεις αφορά συνολικό αριθμό παιδιών συγχρόνως ασφαλισμένων στο Ταμείο. 2.Η κράτηση αρχίζει από την πρώτη του μήνα της γέννησης του παιδιού και λήγει στο τέλος του μήνα που συμπληρώνονται οι προϋποθέσεις καταβολής του βοηθήματος. 3.Η κράτηση λόγω βοηθήματος ενεργείται, προκειμένου μεν για τους εν ενεργεία και τους σε πολεμικές καταστάσεις Μετόχους του Ταμείου με ευθύνη των αρμόδιων οργάνων της μισθοδοσίας τους από τις αποδοχές τους, προκειμένου δε για μερισματούχους από το μέρισμά τους με ευθύνη των αρμοδίων οργάνων του Ταμείου. 4.Κράτηση για την παροχή βοηθήματος που δεν καταβλήθηκε από τον ασφαλισμένο για οποιοδήποτε λόγο υπολογίζεται με βάση τις αποδοχές που λαμβάνει ο μέτοχος ή το ακαθάριστο μηνιαίο μέρισμα που λαμβάνει ο μερισματούχος κατά τον χρόνο της καταβολής, με τα ποσοστά και τις διακρίσεις της παρ. 3 του παρόντος άρθρου. Τα ανωτέρω ποσά καταβάλλονται είτε εφ’ άπαξ (εν όλω ή εν μέρει) είτε σε μηνιαίες δόσεις, ο αριθμός των οποίων καθορίζεται με απόφαση του Δ.Σ., εντόκως με επιτόκιο εκείνο που ισχύει κάθε φορά για τα από το Ταμείο χορηγούμενα τοκοχρεωλυτικά δάνεια στους ασφαλισμένους του. Το ύψος των μηνιαίων δόσεων δεν θα υπερβαίνει το 10% του ΒΜ ή το 30% του μερίσματος του οφειλέτου κυρίως ασφαλισμένου. 5.Η καταβολή εισφορών παύει τότε με την καταβολή του βοηθήματος είτε με την συμπλήρωση του 25ου έτους της ηλικίας του ασφαλισμένου παιδιού. Καθορισμός ποσού βοηθήματος Άρθρ.4.-1.Το βοήθημα διακρίνεται σε πλήρες και ελαττωμένο: α)Το πλήρες βοήθημα χορηγείται με την συμπλήρωση καταβολής εισφορών 25 ετών. β)Το ελαττωμένο βοήθημα είναι ανάλογο των ετών εισφορών με βάση τα 25 χρόνια εισφορών  2.Το ποσό του πλήρους βοηθήματος καθορίζεται ίσο προς 60 μηνιαία μερίσματα του Μερισματούχου ή προκειμένου περί Μετόχων και Αξιωματικών ή Υπαξιωματικών των Πολεμικών καταστάσεων του αντιστοίχου μερίσματος του βαθμού των και των ετών υπηρεσίας των. 3.Με απόφαση του ΔΣ/ΜΤΑ το ανωτέρω βοήθημα δύναται να αυξηθεί κατά 20% για τα παιδιά των Μετόχων ή Μερισματούχων του Ταμείου, οι οποίοι φονεύονται ή εξαφανίζονται στην Υπηρεσία και ένεκα της υπηρεσίας. 4.Μετά την καταβολή του βοηθήματος στο δικαιούχο, ουδεμία αξίωση καταβολής συμπληρωματικού ποσού είναι δυνατή, σε περίπτωση αναδρομικής εκ των υστέρων αύξησης του μερίσματος από οποιαδήποτε αιτία.   (Αντί για τη σελ. 336,07(β) Σελ. 336,07(γ) Τεύχος 1241-Σελ. 61 38.Δ.α.19 Μετοχικό Ταμείο Βασιλικής Αεροπορίας   406 Προϋποθέσεις και Χρόνος  Καταβολής Βοηθήματος Άρθρ.5.-1.Το βοήθημα του προηγούμενου άρθρου καταβάλλεται στα ασφαλισμένα παιδιά υπό τις κατωτέρω προϋποθέσεις: α)Με την τέλεση του γάμου ανεξάρτητα από την ηλικία τους. β)Με την δημιουργία επαγγελματικής αυτοτέλειας από της ενηλικίωσης και μέχρι του 25ου έτους της ηλικίας τους, κατόπιν υποβολής σχετικών δικαιολογητικών κατά την κρίση του Δ.Σ.  γ)Μετά τη συμπλήρωση του 25ου έτους της ηλικίας τους, χωρίς άλλες προϋποθέσεις. 2.Για τη χορήγηση του βοηθήματος απαιτείται αίτηση του δικαιούχου παιδιού και απόφαση του Δ.Σ. του Ταμείου. Ο υπολογισμός του βοηθήματος γίνεται με βάση τις προϋποθέσεις που υπάρχουν κατά την ημερομηνία τελέσεως του γάμου (περίπτ. 1α), υποβολής των δικαιολογητικών επαγγελματικής αυτοτέλειας (περίπτ. 1β) και συμπληρώσεως του 25ου έτους της ηλικίας του παιδιού (περίπτ. 1γ). Ασφάλιση των σωματικά ή  διανοητικά ανίκανων παιδιών Άρθρ.6.-1.Οι κυρίως ασφαλισμένοι του Ταμείου γονείς παιδιών, τα οποία είναι ή καθίστανται ανίκανα σωματικά ή πνευματικά, λόγω ασθενείας ή ατυχήματος, δύνανται να διακόψουν την ασφάλιση οπότε δεν υποχρεούνται στη συνέχιση εισφοράς για την παροχή βοηθήματος. Η καθολική ή μερική ανικανότητα προς εργασία καθώς και ο βαθμός αυτής βεβαιώνεται με απόφαση της ΑΥΕ Αεροπορίας. 2.Στην περίπτωση μερικής ανικανότητας για τη διακοπή ασφαλίσεως και τη χορήγηση του βοηθήματος αποφασίζει κατά την κρίση του το ΔΣ/ΜΤΑ με βάση την απόφαση της ΑΥΕΑ και την αίτηση του κυρίως ασφαλισμένου. 3.Σε περίπτωση ασφάλισης των παραπάνω παιδιών οι γονείς τους ή κηδεμόνες τους μπορούν να ζητήσουν τη διακοπή της ασφάλισης και να λάβουν οποτεδήποτε το σχετικό βοήθημα ανάλογα με τις εισφορές που έχουν καταβάλλει στο Ταμείο, το οποίο δύναται να προσαυξηθεί και μέχρι 50% με απόφαση του Δ.Σ.  Επιβαρύνσεις του βοηθήματος Άρθρ.7.-1.Το βοήθημα επιβαρύνεται μόνο με το τέλος χαρτοσήμου που ισχύει κατά τον χρόνο καταβολής του. 2.Το ανωτέρω βοήθημα δεν συμψηφίζεται (εν λόγω ή εν μέρει) με οποιοδήποτε χρέος προς το Ταμείο, εκτός από τις περιπτώσεις οφειλών, που προέρχονται από την καθυστέρηση καταβολής εισφορών λόγω αυτού του βοηθήματος, οι οποίες και εξοφλούνται κατά τη χορήγηση.    Σελ. 336,08(γ) Τεύχος 1241-Σελ. 62 Επιστροφή Κρατήσεων Άρθρ.8.-1.Οι κρατήσεις για το βοήθημα των παιδιών των κυρίως ασφαλισμένων, που στερούνται μερίσματος από οποιαδήποτε αιτία, επιστρέφονται στο ασφαλισμένο παιδί. 2.Σε περίπτωση θανάτου του ασφαλισμένου παιδιού, οι κρατήσεις επιστρέφονται στον πατέρα ή στη χήρα μητέρα και στα ανήλικα αδέλφια κατά ίσα μερίδια. 3.Η επιστροφή γίνεται στους δικαιούχους ατόκως. Για τον υπολογισμό του επιστρεπτέου ποσού λαμβάνεται ως βάση η κράτηση που αντιστοιχεί στις αποδοχές της τελευταίας ημέρας του μήνα που αποδόθηκε πολλαπλασιαζομένη επί του αριθμού των μηνών που διενεργήθηκαν αυτές. Μεταβατικές Διατάξεις Άρθρ.9.-1.Η παρούσα Απόφαση ισχύει και για τις θυγατέρες των κυρίως ασφαλισμένων που έχουν καταχωρηθεί στα Μητρώα των ασφαλισμένων του ΜΤΑ και έχουν καταβάλλει εισφορές πριν από την έναρξη ισχύος της, εκτός από τον υπολογισμό του βοηθήματος της περιπτώσεως 1α του άρθρ. 5 ο οποίος γίνεται με βάση τις ισχύουσες διατάξεις, που διατηρούνται σε ισχύ σαν ευνοϊκότερες στις περιπτώσεις που ο γάμος τελεσθεί πριν από τη συμπλήρωση του 25ου έτους των και εκτός της περιπτ. 1β του ιδίου άρθρ. 5 η ισχύς της οποίας θα αρχίσει μετά από την παρέλευση επτά ετών από τη δημοσίευση της παρούσης. 2.Ανήλικα αγόρια των κυρίως ασφαλισμένων του Ταμείου που έχουν γεννηθεί πριν από την έναρξη ισχύος της παρούσας Απόφασης και ανήλικα επίσης κορίτσια που δεν έχουν καταβάλλει εισφορές βοηθήματος γάμου στο ΜΤΑ, μπορούν να ασφαλιστούν για τη χορήγηση του βοηθήματος, μετά από αίτηση του γονέα ή του κηδεμόνα τους, η οποία πρέπει να υποβληθεί μέσα σ’ ένα χρόνο από την ισχύ της Απόφασης αυτής και την καταβολή του προβλεπομένου στην παρ. 3 του άρθρ 2 ποσού δικαιώματος εγγραφής. Τα πριν από την ισχύ της παρούσας Απόφασης χρόνια αναγνωρίζονται προαιρετικά (είτε όλα, είτε μέρος αυτών) αλλά με την προϋπόθεση καταβολής των εισφορών που αναλογούν στα αναγνωριζόμενα χρόνια. Για τον υπολογισμό των ανωτέρω κρατήσεων καθώς και τον τρόπο καταβολής τους, εφαρμόζεται ανάλογα η παρ. 4 του άρθρ. 3 της παρούσας Απόφασης. 3.Τα παιδιά που αναφέρονται στην προηγούμενη παράγραφο, για να πάρουν το βοήθημα του άρθρ. 4, θα πρέπει να συμπληρώσουν απαραίτητα μετά την εγγραφή τους επτά τουλάχιστον χρόνια ασφάλισης, με καταβολή αντίστοιχων κανονικών (πλέον τυχόν αναδρομικών) μηνιαίων εισφορών για το διάστημα τούτο, από την ισχύ της παρούσης Απόφασης και μετά.   Μετοχικό Ταμείο Βασιλικής Αεροπορίας 38.Δ.α.19   407